CELEX: 62012CA0089
Language: sl
Date: 2013-04-25 00:00:00
Title: Zadeva C-89/12: Sodba Sodišča (četrti senat) z dne 25. aprila 2013 (predlog za sprejetje predhodne odločbe Hof van Cassatie van België – Belgija) – Rose Marie Bark proti Galileo Joint Undertaking, v likvidaciji (Skupna podjetja — Pogodbe, sklenjene z delavci — Pogoji za zaposlitev — Uredba (ES) št. 876/2002)

15.6.2013   
            
            
               SL
            
            
               Uradni list Evropske unije
            
            
               C 171/9
            
         Sodba Sodišča (četrti senat) z dne 25. aprila 2013 (predlog za sprejetje predhodne odločbe Hof van Cassatie van België – Belgija) – Rose Marie Bark proti Galileo Joint Undertaking, v likvidaciji
   (Zadeva C-89/12) (1)
   
   (Skupna podjetja - Pogodbe, sklenjene z delavci - Pogoji za zaposlitev - Uredba (ES) št. 876/2002)
   2013/C 171/15
   Jezik postopka: nizozemščina
   
      Predložitveno sodišče
   
   Hof van Cassatie van België
   
      Stranki v postopku v glavni stvari
   
   
      Tožeča stranka: Rose Marie Bark
   
      Tožena stranka: Galileo Joint Undertaking, v likvidaciji
   
      Predmet
   
   Predlog za sprejetje predhodne odločbe – Hof van Cassatie van België – Razlaga člena 11(2) statuta skupnega podjetja Galileo iz priloge k Uredbi Sveta (ES) št. 876/2002 z dne 21. maja 2002 o ustanovitvi skupnega podjetja Galileo (UL, posebna izdaja v slovenščini, poglavje 13, zvezek 29, str. 477) – Pogodbe za določen čas, sklenjene z delavci – Pogodbe, ki naj bi bile po vzoru „pogojev za zaposlitev drugih uslužbencev Evropskih skupnosti“ – Obvezna uporaba določb kadrovskih predpisov za uradnike, ki se nanašajo na pogoje glede plače
   
      Izrek
   
   Člen 11(2) statuta skupnega podjetja Galileo v Prilogi k Uredbi Sveta (ES) št. 876/2002 z dne 21. maja 2002 o ustanovitvi skupnega podjetja Galileo, kakor je bila spremenjena z Uredbo (ES) št. 1943/2006 z dne 12. decembra 2006, je treba razlagati tako, da se pogoji za zaposlitev drugih uslužbencev Evropskih skupnosti in zlasti v teh pogojih za zaposlitev določeni pogoji glede plače ne uporabljajo za delavce skupnega podjetja Galileo, ki imajo pogodbo za določen čas.
   
      (1)  UL C 133, 5.5.2012.